O‘zbekistonda xizmat ko‘rsatgan artist Sardor Rahimxon “Darakchi” nashriga bergan intervyusida ba’zan yuragini bo‘shatib olish uchun yig‘lab turishini tan oldi. “Bilasizmi, ko‘z yoshidek samimiy, beg‘ubor narsa bo‘lmasa kerak, - dedi u. – Vijdon azobidan qiynalganda, ko‘nglingizni bo‘shatishni istaganingizda beminnat yordamchi. Shu sababdan sira yig‘lashdan uyalish kerak emas. Yolg‘iz qolib, yuragimni bo‘shatadigan damlar bo‘lib turadi”. “Shu damda otam yodimga tushib ketdi, - so‘zida davom etdi san’atkor. – O‘g‘il uchun ota eng yaqin inson. U kishini yo‘qotgach, otamning qanchalik menga kerakligini his qildim. Otamni sog‘inganimda u kishining kelpagini qo‘limga olib, xayollar ummoniga sho‘ng‘igancha uni to‘yib-to‘yib hidlayman”.